
«Կոնգրես-ՀԺԿ» դաշինքը նախընտրական քարոզարշավը սկսեց այսօր՝ Ապարանից: Դաշինքի ներկայացուցիչները Ապարանի ընտրական շտաբում հանդիպում ունեցան ակտիվի հետ:


Երեւանից՝ թիվ 7 ընտրատարածքում ռեյտինգային ցուցակով պատգամավորության թեկնածու առաջադրվածներին աջակցելու էին գնացել Կոնգրեսի փոխնախագահ Արամ Մանուկյանը, ով ռեյտինգային ցուցակով առաջադրվել է թիվ 2 ընտրատարածքում, եւ նրա հետ այդ ընտրատարածքում առաջադրված Միքայել Մարտիրոսյանը:


Հիշեցնենք, որ թիվ 7 ընտրատարածքում դաշինքի կողմից ռեյտինգային ցուցակով առաջադրվել են Մյասնիկ Մալխասյանը, Վարդան Մալխասյանը, Գեւորգ Գեւորգյանը, Հովհաննես Հակոբյանը, Նաիրի Մանվելյանը, Ջուլիետտա Հակոբյանը եւ Նինել Հարությունյանը: Մանուկյանը նրանց հանձնեց պատգամավորի թեկնածուի մանդատները:


Մանուկյանն իր խոսքում նշել է, որ քարոզարշավը, պատահական չէ, որ հենց Ապարանից են սկսում, քանի որ դեռ 2007-ից Լեւոն Տեր-Պետրոսյանն իր բոլոր քարոզարշավները սկսել է հենց այնտեղից: Ակտիվի հետ հանդիպումից հետո դաշինքի ներկայացուցիչները ծաղիկներ են դրել Ապարանի հուշահամալիրում, ապա ուղեւորվել Աշտարակ:


Տեսանյութը՝ քիչ ուշ: 



